Шэнгенская інфармацыйная сістэма

**Шэнгенская Інфармацыйная Сістэма** () - ўрадавая база дадзеных Еўрапейскага Саюза; выкарыстоўваецца еўрапейскімі краінамі для захоўвання і абмену інфармацыі аб асобах і прадметах, якія перасякаюць мяжу з мэтай захавання нацыянальнай бяспекі, пагранічнага кантролю і праваахоўных мэтаў.

Шэнгенскае пагадненне і шэнгенская Канвенцыя аб выкананні Пагаднення дазваляе стварэнне такой прасторы (зоны), што забяспечвае свабоднае перамяшчэнне асоб, і ў якой на межах паміж дзяржавамі-членамі адсутнічае праверка, а ў выпадку ўезду на тэрыторыю шэнгенскай зоны, на ўсіх пунктах перасячэння знешніх межаў кантроль і праверка адбываецца па ідэнтычных правілах.

Аднак, па прычыне магчымых праблем бяспекі, якія ўзнікаюць з-за адмены ўнутраных межаў, неабходныя "выраўноўваючыя" меры. У рамках гэтых мерапрыемстваў праверка на знешніх межах праводзіцца па адзіных правілах, на тэрыторыі шэнгенскай прасторы органы аховы парадку асобных дзяржаў-членаў могуць праводзіць т.н. "паглыбленую праверку", падчас якой могуць правяраць грамадзян дзяржаў-членаў і грамадзян трэціх краін. Правядзенне гэтых мерапрыемстваў становіцца магчымым з дапамогай Шэнгенскай Інфармацыйнай Сістэмы, якая ўзнікла з дадзеных, паведамленых дзяржавамі-членамі шэнгенскай прасторы, і якая прызначана для абмену дадзенымі паміж згаданымі дзяржавамі.

У 1995 годзе супрацоўніцтва ў рамках Шэнгенскай Інфармацыйнай Сістэмы пачалі Францыя, Германія, Бельгія, Галандыя і Люксембург, а таксама - Нарвегія і Ісландыя, якія не з'яўляюцца дзяржавамі-членамі, уключаючы іх - Сістэма змяшчае пятнаццаць краін. У снежні 2007 года шэнгенская зона пашырылася да 24 членаў. Да папярэдніх дзяржаў - за выключэннем Кіпра - далучыліся дзяржавы, якія ў 2004 годзе сталі членамі Еўрапейскага Саюза.

## База дадзеных Шэнгенскай Інфармацыйнай Сістэмы 
Змяшчае наступныя дадзеныя:
# папераджальныя сігналы ўстанаўлення забароны на ўезд і знаходжанне ў дачыненні да грамадзян трэціх краін, то бок грамадзян дзяржаў, якія не з'яўляюцца членамі шэнгенскай прасторы,
# папераджальныя сігналы ў дачыненні да асоб, якія падлягаюць арышту і перадачы або выдачы на падставе еўрапейскага загаду аб затрыманні,
# папераджальныя сігналы адносна зніклых,
# папераджальныя сігналы ў дачыненні да асоб, якія знаходзяцца ў судовым вышуку (асоб, якія выкліканыя судом пры вытворчасці крымінальнай справы, асоб, якіх павінны несці пакаранне, сведак),
# папераджальныя сігналы, пададзеныя з мэтай схаванага назірання або мэтавай праверкі ў дачыненні да асоб і прадметаў,
# папераджальныя сігналы, якія тычацца прадметаў, якія падлягаюць арышту, або падлягаюць выкарыстанню ў якасці доказу пры вытворчасці крымінальнай справы.

Шэнгенская Інфармацыйная Сістэма забяспечвае доступ да папераджальных сігналаў, занесеных у дачыненні да асоб, прадметаў і тэхнічных транспартных сродкаў - строга звязаны з мэтай, у адпаведнасці з кампетэнцыяй - вызначаных праваахоўным органам, органам кантролю і праверкі межаў, органам замежнай інспекцыі, органам выдачы візаў, мытным органам і органам юстыцыі, а таксама Еўрапейскаму кіраванню Паліцыі (Europol) і Еўрапейскаму Падраздзяленню Супрацоўніцтва па справах юстыцыі (Eurojust).

У адпаведнасці з агульнымі прынцыпамі абароны дадзеных Шэнгенская Інфармацыйная Сістэма прызнае права асоб на тое, каб яны:
* мелі доступ да дадзеных, якія змяшчаюцца ў дачыненні да іх у Шэнгенскай інфармацыйнай сістэме,
* прасілі выпраўлення або выдалення няслушных дадзеных,
* ці звярталіся ў суд або кампетэнтныя органы з просьбай выправіць або выдаліць дадзеныя, ці ўсталяваць кампенсацыю.

Прыведзенымі вышэй правамі, асобы - якіх гэта тычыцца - могуць карыстацца ў любой дзяржаве-члене шэнгенскай зоны. Праверка правамернасці дадзеных, уведзеных у Шэнгенскую Інфармацыйную Сістэму, вызначаецца на падставе нацыянальнага права той дзяржавы-члена, якая ўводзіць прыведзеныя дадзеныя ў Шэнгенскую Інфармацыйную Сістэму .

## Гл. таксама 
* Шэнгенскае пагадненне
* Еўрапейскі Саюз

## Крыніцы 
## Спасылкі 
* Савет ЕС - Шэнгенская інфармацыйная сістэма 
* Шэнгенская інфармацыйная сістэма 
* Шэнгенская інфармацыйная сістэма -2 
* Свабоднае перамяшчэнне людзей у межах Шэнгенскай зоны 

Катэгорыя:Еўрапейскі Саюз